CELEX: 62010CA0134
Language: el
Date: 2011-03-03 00:00:00
Title: Υπόθεση C-134/10: Απόφαση του Δικαστηρίου (τρίτο τμήμα) της 3ης Μαρτίου 2011 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Οδηγία 2002/22/ΕΚ — Άρθρο 31 — Κριτήρια για την υπαγωγή στο καθεστώς του επωφελούμενου υποχρεώσεως μεταφοράς σήματος — Σκοποί γενικού συμφέροντος που επιτρέπουν την υπαγωγή στο καθεστώς αυτό — Επίδραση του αριθμού των τελικών χρηστών των δικτύων επικοινωνιών επί της υπαγωγής στο εν λόγω καθεστώς — Αρχή της αναλογικότητας)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/7
            
         Απόφαση του Δικαστηρίου (τρίτο τμήμα) της 3ης Μαρτίου 2011 — Ευρωπαϊκή Επιτροπή κατά Βασιλείου του Βελγίου
   (Υπόθεση C-134/10) (1)
   
   (Παράβαση κράτους μέλους - Οδηγία 2002/22/ΕΚ - Άρθρο 31 - Κριτήρια για την υπαγωγή στο καθεστώς του επωφελούμενου υποχρεώσεως μεταφοράς σήματος - Σκοποί γενικού συμφέροντος που επιτρέπουν την υπαγωγή στο καθεστώς αυτό - Επίδραση του αριθμού των τελικών χρηστών των δικτύων επικοινωνιών επί της υπαγωγής στο εν λόγω καθεστώς - Αρχή της αναλογικότητας)
   2011/C 130/12
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Nijenhuis και C. Vrignon)
   
      Καθού: Βασίλειο του Βελγίου (εκπρόσωποι: M. Jacobs και T. Materne)
   
      Αντικείμενο
   
   Παράβαση κράτους μέλους — Εσφαλμένη μεταφορά του άρθρου 31 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ L 108, σ. 51) — Κριτήρια υπαγωγής στο καθεστώς ραδιοτηλεοπτικής μετάδοσης που αποκαλείται καθεστώς «must carry» (υποχρεωτικής μεταφοράς σήματος) — Στόχοι δημοσίου συμφέροντος που επιτρέπουν την υπαγωγή στο εν λόγω καθεστώς — Επίδραση που ασκεί ο αριθμός των τελικών χρηστών των δικτύων επικοινωνιών στην υπαγωγή στο εν λόγω καθεστώς — Αρχή της αναλογικότητας
   
      Διατακτικό
   
   Το Δικαστήριο αποφασίζει:
   
               1)
            
            
               Παραλείποντας να μεταφέρει ορθώς στην εσωτερική έννομη τάξη το άρθρο 31 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία), το Βασίλειο του Βελγίου παρέβη τις υποχρεώσεις που υπέχει από τις διατάξεις της εν λόγω οδηγίας και το άρθρο 56 ΣΛΕΕ.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 161 της 19.6.2010.